লাউ দিয়ে চিংড়ি মাছ আমাদের দেশের একটি খুবই কমন এবং প্রিয় খাবার। কিন্তু যারা প্রবাসে থাকেন, তারা দেশী কচি লাউ এর মিষ্টি স্বাদের এই খাবারটি অনেক মিস করেন। আমি আমার প্রবাস জীবনের অভিজ্ঞতা থেকে বলতে পারি। কিন্তু দেশী কচি লাউ এর মতোই টেস্ট যে জুকিনির মধ্যে পাওয়া যেতে পারে, তা একবার না টেস্ট করলে তো আর কেউ বুঝবেনা। আর তাই আমার প্রবাসী দর্শক ভাই বোনদের জন্য খুব সহজ এই রেসিপিটি তৈরী করে দেখাচ্ছি। তবে প্রবাসীরাই না, জুকিনি এখন আমাদের দেশেও পাওয়া যাচ্ছে। সুপার স্টোরগুলির পাশাপাশি সবজির ভ্যানেও জুকিনি পাওয়া যাচ্ছে। তাই রেসিপিটি সবাই উপভোগ করতে পারেন।